b'\n_START_ARTICLE_\nBourg-en-Bresse\n_START_SECTION_\nGeografija\n_START_PARAGRAPH_\nBourg-en-Bresse le\xc5\xbei na zahodni strani Jurskega pogorja na levem bregu reke Reyssouze. Od Lyona je oddaljen 60\xc2\xa0km, od Lons-le-Sauniera pa 50\xc2\xa0km.\n_START_SECTION_\nZgodovina\n_START_PARAGRAPH_\nV Bourgu so bile najdene rimske ostaline, kljub temu pa je le malo znanega o tem obdobju. Osnovan kot svobodno mesto v letu 1250 je bil na za\xc4\x8detku 15. stoletja s strani savojskih vojvod izbran za glavno mesto province Bresse, pred tem v B\xc3\xa2g\xc3\xa9ju. Leta 1535 je pre\xc5\xa1el pod Francijo, vendar pod vojvodom Philibertom vrnjen Savojcem; le-ta je v njem zgradil mo\xc4\x8dno trdnjavo, ki se je kasneje zoperstavljala 6-mese\xc4\x8dnemu obleganju s strani Henrika IV. Kraj je bil s sporazumom v Lyonu kon\xc4\x8dno predan Franciji leta 1601.\n_START_SECTION_\nZnamenitosti\n_START_PARAGRAPH_\nOd starej\xc5\xa1ih zgradb v mestu je na vidnem mestu Notredamska katedrala iz 16. stoletja, katere pro\xc4\x8delje je renesan\xc4\x8dno, preostali del pa vsebuje gotsko arhitekturo. Poleg nje velja omeniti \xc5\xa1e cerkev v predmestju Brou, zgrajeno v zgodnjem 16. stoletju od Margarete Avstrijske v spomin na njenega mo\xc5\xbea Philiberta II. Savojskega. V cerkvi se nahajajo mavzoleji z marmornatimi podobami Margarete Bourbonske, Philiberta II. in Margarete Avstrijske.'